AksaraLLM/aksara-bahasa-daerah-v1 huggingface dataset:
Francisco Pizarro lair taun 1475 ing Trujillo, Spanyol inggih punika tiyang ingkang saged nelukaken kraton Inka ing nagari Peru, Amérika Kidul. Saking taun 1502 ngantos 1509, Pizarro manggèn ing Hispaniola, Kapuloan Karibia, ing laladan ingkang sapunika mlebet nagari Républik Dominika lan Haiti. Taun 1513, panjenenganipun dados anggota èkspèdhisi kanthi dipunpandhegani déning Vasco Nunez de Balboa, ingkang nemokaken Samodra Atlantik. Taun 1519, panjenenganipun manggèn ing Panama. Nalika Pizarro nembé yuswa sekawan dasa pitu taun, Pizarro mangertos wonten satunggalipun kraton ingkang namanipun Karajan Inca, ingkang wonten ing wewengkon Amérika Kidul. Pizarro gadhah krenteg péngin nelukaken kraton punika, kados déné Hernando Cortes ingkang saged nelukaken Mexico. Pizarro nyobi dhateng Karajan Peru ingkang sepisanan ing taun 1524-1525, nanging boten kasil. Ingkang kaping kalihipun taun 1526-1528, panjenenganipun kasil tindak dhateng Peru lan saged mbekta wangsul emas lan tiyang-tiyang suku Indian.

Taun 1528, Pizarro kondur dhateng Spanyol. Raja Charles V paring dhawuh dhateng Pizarro supados saged nelukaken Peru minangka dados jajahanipun Spanyol. Pizarro dipunparingi senjata, dana, lan sadaya piranti kanggé èkspèdhisi punika. Pizarro lajeng tindak dhateng Panama saperlu nyamektakaken sadaya piranti kanggé èkspèdhisi. Ekspedisi punika dipunlaksanakaken taun 1531. Kakiyatan ingkang dipunbekta Pizarro namung 200 tiyang, kamangka Karajan Inca gadhah enem yuta tiyang.

Pizarro dugi ing Peru wonten ing sasi September 1532, namung mbekta 177 tiyang lan jaran ingkang cacahipun 62. Kanthi kakiyatan ingkang sawontenipun, Pizarro mlebet dhateng laladan pagunungan Andes kanthi kutha Cajamarca ingkang dados jujukanipun. Kutha punika dados panggènipun panguwasa Inca ingkang namanipun Atahualpa ingkang gadhah 14.000 tamtama. Tentara “liliput” Pizarro dugi ing Cajamarca tanggal 15 Novèmber 1532. Kanthi siasat ingkang “brilian”, Pizarro saged nelukaken Karajan Inca. Saderengipun, Atahualpa dipunperjaya ngantos pejah déning Pizarro lan tamtamanipun.

Cathetan suku

Pranala njawi 
 Frascisco Pizarro
 Francisco Pizarro ing biography.com

Lair 1475
Pati 1541
Artikel mawa basa krama
Penjelajah Spanyol
Pembunuh
Tokoh kang dipateni
Ringgit Sasak (ngoko: Wayang Sasak) inggih punika sesebatan kanggé wayang kulit saking Lombok. Wontenipun wayang kulit ing Lombok kadosipun dugi sesarengan kaliyan panyebaran agami Islam.
Ringgit kulit Sasak ugi badhé sami caritanipun kaliyan wayang golèk ingkang ngrembaka ing Jawa kanthi mendhet lakon carita Menak, saéngga wayang ingkang ngrembaka ing Lombok ugi dipunsebat Wayang Menak.
Agami Islam mlebet dhateng Lombok wonten ing abad kaping 16 ingkang dipunbekta déning panjenenganipun Sunan Prapen, putranipun Sunan Giri. Cariyos wayang ing Lombok punika mendhet saking carita Menak ingkang babon caritanipun saking Amir Hamzah, paklikipun Muhammad. Cariyosipun saking Pèrsi Iran ingkang mlebet dhateng Indonésia myebrangi Malayu. Saking mrika, Islam mlebet dhateng Jawa lan Lombok.
Ing Lombok, cariyos-cariyos punika dipunserat ing ron lontar kanthi basa Jawa lan huruf Jejawan (huruf Sasak) ingkang taksih turunanipun huruf Jawa.
Cariyos pawayangan Menak ing Lombok urut-urutanipun bènten kaliyan Serat Menak anggitanipun Yasadipura I jaman Pakubuwana VII ing Surakarta. Manawi Serat Menak dipunserat kanthi urutan ngantos 7 (pitung) jilid, carita Menak saking Lombok dipunserat jumbuh kaliyan kawiannya (fragmennya) saéngga wonten irah-irahan kados, (1) bangbari, (2) gendit birayung, (3) bidara kawitan, (4) selandir, (5) dewi rengganis, lan sanèsipun.

Cathetan suku

Pranala njawi 
 Wayang Sasak

Wayang
Paraga Wayang
Artikel mawa basa krama
Tahu Sumedhang ya iku tahu kas kang asalé saka laladan Sumedang, Jawa Kulon.
Tahu iki digawé saka kréativitas bojoné Ongkino. Wong wadon iki kang duwé pamikiran kang sepisanan kanggo nggawé Tou Fu (saka basa Tionghoa, Hokkian "tau hu", kang tegesé padha. Jeneng iki banjur owah dadi tahu.

Taun ganti taun, Ongkino lan bojoné terus nggawé lan dadi pengusaha tahu sumedhang. Ing taun 1917 anak tunggal Ongkino kang jenengé Ong Bung Keng nyusul wong tuwané ing Sumedhang. Keng banjur nutugaké usaha tahu sumedhang iki.
Keng nutugaké pangudiné wong tuwané nganti umur 92 taun sadurungé dhèwèké mati.
Tahu sumedhang kang wis misuwur nganti saiki uga duwé carita mistik. Carita iki dicaritaké Suryadi, dhèwèké putuné Ongkino. Critané nalika taun 1928 panggonan usaha mbah buyuté iki ditekani Bupati Sumedhang kang jenengé Pangeran Soeria Atmadja kang lagi liwat nalika arep lunga menyang Situraja. Ing carita iki Bupati Sumedhang numpak dhokar.

Tahu kalebu panganan kang ngandhut protéin kang akèh amarga tahu digawé saka dhelè kuning kang ngandhut protéin nabati. Protèin migunani kanggo nambah dhuwur ing awak mligi kanggo bocah-bocah.
Tahu sumedhang digawé saka dhelè. Dhelè direndhem nganti mekar, banjur digiling karo banyu. Saka dhelè kang digiling iki banjur diasilaké aci kang bakalé digodhog ing bak gedhé kanthi suhu kang dhuwur. Asil godhogan aci banjur disaring lan direndhem ing bilang kang digawé saka cuka lan banyu. Bilang kang wis digodhog banjur disèlèhaké kurang luwih limang menit.
Banyu sisa rendheman banjur dicidhuk lan dibuwang. Olahan tahu banjur dicithak ing wadhah kang diarani papan lan dijarké pirang-pirang menit. Olahan tahu kang wis dicithak banjur diiris lan direndhem ing bak gedhé kang isiné banyu uyah. Sawisé iku tahu sumedhang siyap digoréng.

Cathetan suku 

Olah-olahan Indonésia
Tahu
Tahu Sumedang
Séndhok yaiku piranti kanggo mangan. Sendhok lumrahé digunakaké kanthi pasangan karo garpu. Séndhok duwé wujud oval utawa bunder rada lonjong, nanging séndhok duwé gowakan ing tengahé. Gowakan iki gunané kanggo wadhah panganan kang bakal dicidhuk. Saliyané duwé bunderan rada lonjong ing sisih liyané sendhok duwé gagang. Gagang séndhok gunané kanggo nyekeli nalika séndhok lagi dianggo.
Ing Indonésia séndhok lumrahé dicekel ing tangan tengen kanggo njupuk panganan saka piringutawa mangkok. Séndhok kanggo njupuk panganan banjur lebokaké ing cangkem. Déné tangan kang kiwa nyekeli garpu. Garpu duwé fungsi kanggo mbiyantu nglebokaké lan nata panganan ing séndhok.
Séndhok bisa digawé saka logam., nanging uga kena digawé karo matèri utawa bahan liyané. Nalika jaman biyèn séndhok digawé saka kayu. Saliyané iku ana uga séndhok kang digawé saka plastik.
Séndhok uga kena kanggo terapi. Terapi iki gunané kanggo kaséhatan.

Jinis séndhok 
Tembung séndhok lumrahé duwé teges séndhok kang kanggo mangan. Nanging saliyané iku ana jinis sèndhok liyané. Jinis sèndhok iki dibagi miturut gunané sèndhok.
 Séndhok banyu yaiku sèndhok kang mirunggan digawé kanggo njupuk banyu. Sendhok banyu iki diarani gayung.
 Séndhok bèbèk yaiku sèndhok kang gagangé cekak, pérangan ngarep sendhok luwih cekung kaya sendhok biyasa. Sèndhok iki dhapuré kaya cucuk bébék. Sendhok bébék gunané kanggo mangan bubur, stup buah, ès campur.
 Séndhok sega yaiku sendok kang gunané kanggo nyendhok sega. Sendhok iki dhapuré rada lonjong lan luwih amba tinimbang sendhok liyané. Sendhok sega gagangé rada cekak. Sendhok sega uga diarani énthong.
 Séndhok pengedang yaiku sendhok kang minangka nyidhuk banyu panas saka tembikar.
 Séndhok sayur yaiku sendhok kang gunané kanggo nyendhok sayur kaya ta sop. Sendhok jinis iki nduwéni gagang dawa lan dhapuré bunder lan rada ledhok.
 Séndhok tèh yaiku sendhok cilik kang gunané kanggo ngudheg ombénan kaya ta tèh. Saliyané tèh sendhok iki uga kena kanggo ngudheg ombénan liyané kaya ta kopi, kopi susu, wédang jaé, lan liya-liyané.
 Séndhok semèn yaiku sendok kang digunakaké tukang yasan kang nggawé rabuk.

Cathetan suku 

Piranti pawon
Piranti kanggo mangan

de:Essbesteck#Löffel
Omah semut (Basa Indonésia: Sarang Semut) ya iku tetuwuhan saka Papua (Irian) sing uripé nèmpèl ing wit liya nanging dudu parasit. Sipaté mung nunut nèmpèl (sopate epifit). Sarang semut duwé jeneng latin Memordica Jack. Sarang semut wujud wite nggelembung, ing jerone bolong growongan-growongan kanggo omah semut. Mulané umah mau banjur dijenengi sarang semut. Lumrahé sing isih enom bonggolé bunder ning yèn wis tuwa dadi lonjong.

Sarang semut akèh ditemoké ing ara-ara Papua kanthi 600 m dpl.
Sarang semut déning masarakat Papua lumrahé kanggo obat sakèhing lelara kaya ta rematik, jantung lan sing luwih ampuh kanggo nambani kanker lan tumor waton gelem telaten. Kajian kimia lan farmakologi asil panalitèn sing katindakaké déning Dr.Ir Ahkam Subroto M. App.APU, ing bukuné GEMPUR PENYAKIT DENGAN SARANG SEMUT nélakaké yèn sarang semut ngasilaké senyawa flavonid, minangka senyawa fenolik sing akèh ing pigmèn wit-witan mau. Luwih 6000 senyawa manéka warna sing lumebu golongan flavonoid. Pigunané flavonoid kanggo badan kita minangka anti oksidan saéngga apik kanggo mbrastha lan nyegah kanker.

Gunané flavonoid ing sarang semut ya iku kanggo nambani asma, katarak, diabetes, èncok utawa rematik, migran, wasir lan liya-liyané.
Ing panalitèn pungkasan nyebutaké, fungsi liya Flavonoid ora mung kanggo nyegah, nanging uga usada kangker lan tumor.

Cathetan suku 

Tetuwuhan
Rubiaceae
Myrmecodia
Epiphytes
Iwak Tongkol ing basa Indonésia mau Tuna  (ikan tuna) ya iku kagolong kulawarga iwak sagara kang kapengkar ing spésies sajeroning kulawarga Scombridae, kang utawa génus Thunnus. Iwak tongkol duwé kaluwihan ing babagan langi bisa langi nganti (77 km/jam). Iwak kang duwé kacepetan ing babagan langi bisa nggawé otot tongkol luwih akèh ngandut myoglobin, dibandingaké karo iwak-iwak liyané. Jinising spésies tongkol kang gedhé, kaya ta ,tuna sirip biru (Thunnus thynnus), uga bisa munggahaké suhu getih ing ndhuwur suhu banyu kanthi obahé otot. Kaanan kang kaya mangkono nggawé iwak tongkol bisa urip ing banyu kang adem utawa bisa urip ing banyu kang kahanané lan suhu bédha-bédha. Mupangat iwak tongkol bisa dadi salah sijiné alternatif kanggo dièt kanthi cara madhanga iwak iki seminggu kaping loro. Saliyané iwak Tongkol uga ana iwak Makril, Sardencis, Kembung, lan Salem kang duwé asem lemak omega-3 saéngga bisa dadi ancang-ancang sadurungé awake dhéwé bisa lara.

Jinising 
[[Gambar:Tuna all sizes Pengo.svg|thumb|350px|Ukuran maksimum jinis-jinis tuna|alt=Bar chart that states Thunnus thynnus is the largest tuna, at  followed by Thunnus orientalis at , Thunnus obsesus at , Gymnosarda unicolor at , Thunnus maccoyii at , Thunnus albacares at , Gasterochisma melampus at , Thunnus tonggol at , Thunnus alalunga at , Euthynnus alletteratus at , Kanbcznmbazdmnbdfmbdmnmn.jgnbtsuwonus pelamis at , Thunnus atlanticus at , Allothunnus fallai at , Euthynnus affinis at , Auxis thazard thazard at ,Auxis rochei rochei at , and Auxis rochei eudorax  at ]]

48 jinising spésies tuna. Marga Thunnus uga duwé 9 spésies:
 Thunnus alalunga (Bonnaterre, 1788), tuna albakora, 
 Thunnus albacares (Bonnaterre, 1788), madidihang atau tuna jabrig.
 Thunnus atlanticus (Lesson, 1831), tuna sirip ireng.
 Thunnus maccoyii (Castelnau, 1872), tatihu.
 Thunnus obesus (Lowe, 1839), tuna mata besar.
 Thunnus orientalis (Temminck & Schlegel, 1844), tuna sirip biru Pasifik.
 Thunnus thynnus (Linnaeus, 1758), tuna sirip biru.
 Thunnus tonggol (Bleeker, 1851), tongkol klawu.
 Thunnus karasicus (Lesson, 1831), tuna karasik.

Kulawarga saka suku suku Scombridae kang kagolong ing iwak tongkol:
 Allothunnus fallai (Serventy, 1948).
 Auxis rochei (Risso, 1810).
 Auxis tongolis (Bonnaterre, 1788).
 Auxis thazard (Lacepede, 1800), tongkol krai.
 Euthynnus affinis (Cantor, 1849), tongkol como.
 Euthynnus alletteratus (Rafinesque, 1810).
 Euthynnus lineatus (Kishinouye, 1920).
 Gymnosarda unicolor (Rüppell, 1836).
 Katsuwonus pelamis (Linnaeus, 1758), cakalang.
 Thunnus lineaus'' (Temminck & Schlegel, 1844).

Cathetan suku 

Iwak
Kéwan banyu
Kimchi ya iku salah siji panganan saka Koréa. Kimchi wujudé kaya acar sing isiné kol, lobak, utawa janganan liyané sing difermèntasèkaké karo bumbu bawang, uyah, cukak, lombok lan bumbu liyané.

Rujukan

Cathetan suku

Pranala njaba 

 Resep tradhisional kimchi 
 Sejarah kimchi 
  Museum Kimchi Pulmuone di Seoul

Olah-olahan Koréa
Panganan asil fermèntasi
Nyi Ageng Serang utawa Raden Ajeng (RA) Kustiyah Wulaningsih Retno Edhi.
Dhèwèké putri pangeran Natapraja, panguasa tlatah Serang, tlatah terpencil ning karajan Mataram, Jawa Tengah.
Pangeran Natapraja iku panglima perang Sultan Hamengkeu Buwono 1 kang bergelar panembahan Serang.
Kustiyah awit cilik wus meluni bapané perang ngelawan Walanda.

Lair ing Serang, Purwodadi, taun 1752.
Tilar donya ing Yogyakarta, ing taun 1838.
Disarekaké ing Beku,Kalibawang, Kulon Praga.
Sawisa bapané ninggal dunya amarga lara.
Kustiyah nggantikaké bapané dadi junjungan ing laladan serang lan duwé gelar Nyi Ageng Serang.
Sasuwené mimpin sarta dadi ahli srategi perang ngelawan para panjajah Walanda, Nyi ageng dikenal cedhak karo rakyat-rakyate.
Dhèwèké asring bantu kasukaran masarakat, mbagi-mbagi pangan.
Nyi ageng, asring migunakaké strategi perang marang panjajah Walanda kanthi cara meneng-menengan, nganggo taktik utawa strategi perang gerilya.
Nalika Perang Diponegoro, Nyi Ageng Serang kaliyan Raden Mas (R.M) Pak – Pak, mantuné lan wadyabala Natapraja kanggo nglawan para panjajah Walanda.
Nyi ageng kang umuré wis tuwa iku (73 taun), nyerang para panjajah ning dhuwuring tandu.
Nalika nyi Ageng Serang nyudai anggoné dadi pamimpin perang, parjuangan saterusé dilakoni déning mantuné, R.M. Pak-Pak.

Nyi Ageng Serang tilar dunya ing umur kaping 86 taun ning tlatah Serang, sanajan ditinggal déning Nyi Ageng Serang tlatah mau tetep merdeka.
Ing taun 1833, pamarintah Walanda, mènèhi panghargyan lan tunjangan nganti 100 gulden kanggo dina tuané Nyi Ageng Serang.
Nyi Ageng punika sajatiné katurunan saka Sunan Kalijaga.
Dhèwèké uga duwé putu kang dadi pahlawan uga.
Ya iku R.M. Soewardi Surjaningrat utawa lebih kondhang karo jeneng Ki Hadjar Dewantara.
Nyi Ageng Serang disahaké dadi Pahlawan nasional, Présidhèn RI No.084/TK/1974.

Cathetan suku 

Biografi
Tokoh Indonésia
Lair 1752
Pati 1828
Pahlawan nasional Indonésia
Jackie Chan (basa Tionghoa: 成龍; pinyin: Chéng Lóng; lair kanthi jeneng 陳港生; pinyin: Chén Gǎngshēng; ) iku aktor Hong Kong kang suksès ing pafileman Internasional. Dhèwèké lair ing Hong Kong.} Dhèwèké duwé jeneng asli Chan Kong-san kang tegesé lair ing Hong Kong. Jeneng wong tuwané iku Charles lan Lee-Lee Chan. Saka cilik Jackie wis dibiyasakaké latihan Kung Fu saben ésuk amarga bapaké percaya déné Kung Fu bisa nandur pangaji kasabaran, kakuwatan lan kakendelan.

Pratélan filem

Cathetan sikil 

Aktor Hong Kong
Lair 1954
Hello Kitty ya iku paraga kartun kang awujud kucing nganggo pita cilik.

Lair 
Ing alam donya Hello Kitty lair ing Jepang taun 1974, nalika sawijining perusahaan ing Tokyo, ya iku perusaahn co Sanrio njaluk désainer Ikuko Shimizu kanggo nemu karakter kartun kang bisa disenengi remaja wadon. Sanrio sadurungé wis nggawe karakter beruang, asu, lan stroberi. mula Shimizu kepéngin nggawe kucing kang peteen-nish. Sakwuse désainer nyusun kucing putih nganggo pita abang lan overall biru ing tanngal 1 November 1974, Sanrio ngenalke Hello Kitty kanggo kang kapisanan gambare lungguh kaapit botol susu lan iwak mas.

Kulawarga 
Hello Kitty urip ing pinggiran kutha London karo bapaké, George White, ibuné, Mary White, lan sadulur kembaré, Mimmy White. Kepiye carané kanggo mbedakake Hello Kitty lan Mimmy White? Gatekna pita kang dienggo, Hello Kitty luwih seneng pita abang ing sakdhuwure kuping kiwa lan Mimmy White luwih seneng pita kuning ing sakdhuwure kuping tengen.

Cathetan suku
Snoopy ya iku tokoh fiksi kang wujud asu jinis beagle kang diingoni Charlie Brown ing strip komik Peanuts kang digawé Charles M. Schulz. Nalika rong taun sawisé tokoh Snoopy dikenal, tokoh Snoopy mung digambaraké dadi asu biyasa, nanging sangsaya suwé Snoopy dadi karakter kang bisa ngomong.Balon teks Snoopy isiné babagan apa kang dipikiraké snoopy, saéngga Snoopy bisa ngomong.

Asu kang diingoni Schulz nalika isih cilik, Snooky lan Spike didadékaké modhél kanggo tokoh Snoopy. Produser animasi Bill Melendez ngisi swara Snoopy lan uga Woodstock ing filem animasi kang digawé kanggo acara spesial ing tivi wiwit taun 1965 nganti 2006.

Sajarah 
Snoopy sepisanan digawé tanggal 4 Oktober 1950 (dina kaping 3 nalika digawene strip komik Peanuts kang sepisanan). Nanging Snoopy lagi diwénéhi keneng nalika tanggal 10 November ya iku ing sasi mburine. Snoopy wiwitané arep diwénéhi jeneng "Sniffy"  Jeneng Sniffy wis dianggo ing strip komik liyané.
Ing filem animasi, babagan kang dipikiraké Snoopy uga ora diterangaké nganggo omongan utawa tembung-tembung, nanging nganggo obahan lan èksprèsi kaya déné pantomim. Film mirunggan You're a Good Man, Charlie Brown and Snoopy!!! The Musical kalebu filem mirunggan awit ing filem iki Snoopy bisa ngomong. Nalika iku kang ngisi swara ya iku Robert Towers lan Cam Clarke.

Identitas Snoopy minangka kirik beagle kang sepisanan dicithak ing strip komik nalika tanggal 5 Dhésèmber 1960. Nalika iku digambaraké Snoopy lagi turu. Saka gambar-gambar Snoopy kang paling dikenal ya iku gambar Snoopy lagi ngalamun dadi penulis.

Cathetan suku 

Komik Amérikah Sarékat
Tokoh komik
Tokoh Peanuts
Sutradara (basa Inggris: director) iku wong kang gawéyané ngarahaké juru main filem ing sajeroning prosès gawè filem kang trep karo Manuskrip. (Tukang gawé filem uga dinggo ngrujuk prodhuser filem). Manuskrip utawa skenario iku dianggo ngontrol aspèk-aspèk seni lan drama. Minangka dirèktur ngawasi pegawé utawa pekerja teknik lan juru main kanggo nyukupi wawasan pengarahané. Sutradara uga duwé tugas mbimbing kru tèknisi lan para juru main filem kanggo ngrealisasiké kreativitas kang diduwèni.

Tanggung jawab 
Sutradara duwé tanggung jawab ing aspek-aspek kreatif panggawéan filem ing bab interpretatif lan teknis. Dhéwèkw duwé posisi paling dhuwur saka segi artistik lan mimpin panggawéan filem ing bab apa kang perlu kétok lan ditonton penonton. Saliyané iku uga ngatur juru main ning ngarep kodhak lan ngarahké akting uga dialog. Sutradara uga ngontrol posisi lan obahé kodhak, suara, lampu, lan bab-bab liya kang ana gayutané karo rampungé filem.
Ing sajeroning nglakoni tanggung jawabé, sutradara kerja karo kru filem lan juru main filem. Ing antarané penata fotografi, penata kostum, penata kodhak lan liya-liyané. Saliyané iku sutradara uga mèlu kétut ing prosès panggawéan filem wiwit saka pra-produksi, produksi, nganti tekan pasca-produksi.

Cathetan suku 

 
Kru filem

is:Leikstjóri
kk:Режиссер
li:Regisseur
ml:ചലച്ചിത്ര സംവിധായകന്‍
pl:Reżyser
sh:Režija
tr:Yönetmen
Kepodhang utawa podhang iku kalebu manuk kang negel (Passeriformes). Manuk iki duwé wulu kang éndah lan uga dikenal manuk kang katon apik, éndah lan resik. Manuk podhang kalebu manuk kang angèl dibedaké endi kang lanang lan endi kang wadon miturut wujud awaké.
Manuk podhang kalebu manuk kang kurungan, amarga manuk iki lumrahé dadi manuk rerenggan ing omah-omah kang ndunungi. Manuk kepodhang dadi manuk kang payu didol saéngga populasiné saya suda.

Panyebaran 
Manuk podhang asalé saka daratan Cina lan nyebar wiwit saka India, Asia Kidul-wétan, kapuloan Philipina, uga ing Indonésia ya iku ing pulo Sumatra, Jawa, Bali, Kalimantan, Sulawesi lan Nusa Tenggara.
Manuk iki urip ing alas-alas mligi ing tlatah tropis lan uga ing tlatah sub tropis.
Manuk podhang lumrahé urip kanthi pasang-pasangan. Ing Pulo Jawa lan Bali manuk podhang uga diarani kanthi jeneng podhang emas.

Morfologi 

Manuk podhang ukurané wiwit saka buntut nganti cucuk kurang luwih 25 cm Manuk iki wernane ireng lan kuning. Manuk podhang nduwé sirip kang wernané ireng. Sirip iki ngliwati mata lan tengkuk. Werna wuluné manuk podhang rata-rata ireng. Awake kang ngisor rupané putih kanthi lurik ireng. Wujud cucuké lincip lan rada mlengkung mengisor. Ukuran cucuké kurang luwih 3 cm. Manuk podhang nduwé sikil kang wernané ireng. Manuk podhang urip ing alas, alas, alas ing pasisir, lan ing alas mangrove.

Cathetan suku 

Manuk
(basa Indonésia: nasi kepal, basa Jawa:sega kepel) ya iku panganan saka Jepang wujud sega kang dikepel-kepel nalika isih anget, digawé wujud segitiga, bunder, utawa kaya karung beras. Panganan iki uga misuwur kanthi jeneng Omusubi. Miturut kabaré, iku sesebutan saka para wanodya ing pura kaisar kanggo nyebut onigiri. Onigiri dipangan nganggo tangan (muluk), ora nganggo sumpit.

Ing Indonésia, Onigiri bisa ditemoni ing pérangan panganan Jepang ing toko swalayan lan ing restoran kang dodol panganan Jepang. Ing Tiongkok, Onigiri diarani fàntuán(飯糰)

Cara minangka sega 

Sega kanggo onigiri prayogané beras kang ngandhut kanji dhuwur kaya beras jinis Japonica, nanging ing negara-negara Asia Tenggara kang padatan dipangan ya iku beras jinis Indica. Sega saka beras Japonica yèn diadang luwih gampang ngraket dadi gampang digawé onigiri.

Sadurungé nggawé onigiri, tangan kudu ditelesi dhisik nganggo banyu mateng supaya segane ora nèmplèk ing tangan. Sawisé iku banjur diwènèhi uyah supaya nèmplèk ing tangan.

Onigiri kang paling prasaja padatan isiné daging iwak salmon panggang utawa Umeboshi kang ana ing satengahing sega. Saliyané iku, onigiri uga ana kang dipanggang sawisé diwènèhi kecap asin utawa miso.

Ing Jepang, onigiri minangka bekal mangan awan nalika piknik utawa dipangan ing dalan. Sega ing Bento (kothak mangan awan kas Jepang) padatan wujudé onigiri. Sanajan akèh wong Jepang kang tuku onigiri gawéan pabrik kang didol ing toko swalayan, onigiri minangka panganan gawéan dhéwé kang digawé ing omah. Cara nggawéné diwarisaké turun tumurun.

Pranala njaba 
  Cara nggawé Onigiri 

Olah-olahan Jepang
Fixie (fixed gear) ya iku jinis pit kang gir mburine iku fixed utawa ora dinamis, ora bisa obah dhéwé. Mula saka iku, manawa kita nggenjot memburi pit iku bakal lumaku memburi. Fixie uga ora duwé rem. Saliyané iku,ban fixie uga tipis. Iki ndadèkaké pit fixie enteng nalika digenjot.

Cathetan suku

Asal-Usul Pit Fixie 
Pit fixie kala rumiyin kanggé para pengantar surat, supados anggènipun nyaosaken serat boten kasep utawi boten telat. Pit Fixie punika awujud pit ingkang langkung gampil manawi dipundamel piyambak. kathah ingkang saged damel pit piyambak.

Piranti
Will Smith iku aktor, prodhuser, sutradara lan mantan penyanyi Hollywood. Dhéwéke lair ing 25 September 1958 ing Phyladelphia, Pensylvania, Amérikah Sarékat. Dhèwèké duwé jeneng asli Willard Christopher Smith Jr. lan duwé jeneng panggilan Fresh Prince utawa Mr. July . Will Smith iku anak keloro, dhèwèké duwé sedulur telu. Bapaké, Willard Christopher Smith Senior iku duwé pabrik pendhinginan, lan Caroline, Ibuné ku kerja ing Sekolah. Dhèwèké tuwuh gedhé ing Philadelphia Kulon ya iku ing Wynnefield. Will Smith sekolah ing Overbrook High School kang ana ing Philadelphia pérangan Overbrook, Pennsylvania. Dhèwèké duwé jeneng celukan ‘’Prince’’ amarga dhèwèké bisa luwes ing ngadhepi masalah. 
Will Smith terkenal sawisé ketemu Jeffrey A. Townes kang terus tampil bareng dadi “DJ Jazzy Jeff and the Fresh Prince”. Gara-gara terkenal lan olih dhuwit akèh, Will Smith terus tuku mobil, omah lan perhiasan dadi dhèwèké meh bangkrut. Untungé ing taun 1989 dhèwèké ketemu Benny Medina kang duwé ide gawé komédhi situasi. Will Smith setuju terus gawé serial The Fresh Prince of Bel-Air ing taun 1990. Serial iku diputer 6 taun. Ing taun 1993, dhèwèké main ing fiel kang judhulé Six Degrees o Separation, ing taun 1995 dhéwékv main ing filem Bad Boys, lan ing taun 1996 main ing Independence Day.

Cathetan suku 

Aktor Hollywood
Lair 1968
Keira Knightley (), iku aktris kang kawentar ing jagad filem hollywood kang asalé saka Inggris. Keira Knightley iku anak saka aktor Will Knightley lan penulis drama Sharman Macdonald. Dhèwèké wiwit tampil ing umur 7 taun ing layar TV ing sérial TV Screen One: Royal celebration (#5.4) taun 1993 dadi bocah cilik. Nanging peran pisanan kang diantuki iku nalika dhèwèké umur 9 taun ing sérial TV kang judhulé A Village. Dhèwèké duwé masalah kangèlan maca utawa disleksia ing mangsa ciliké nanging ing umur welasan bisa mari amarga dhorongan saka keluargané. Nanging peran pisanané Keira iku ing filem TV kang judhulé A Village Affair ing umur 9 taun. Ing taun 1999 dhèwèké olèh peran kang apik ing filem Star Wars: Episode I - The Phantom Menace kang ndadèkaké dhèwèké aktris kang kawentar. Terus diterusaké ing filem The Hole ing taun 2001. Dhèwèké olèh peran apik manèh dadi bocah wadon kang tomboy ing Bend It Like Beckham ing taun 2002, ing kono dhèwèké dadi juru main bal kang duwé jeneng Juliette 'Jules' Paxton.

Pratélan filem 
Ing ngisor iki pratélan filem kang dibintangi déning Keira Knightley.
 1995 A Village Affair
 1996 The Treasure Seekers
 1998 Coming Home
 1999 Star Wars: Episode I – The Phantom Menace, Oliver Twist
 2001 Princess of Thieves, The Hole
 2002 Thunderpants, Bend It Like beckham, Pure, The Season Alter, New Year’s Eve, Doctor Zhivago
 2003 Love Acually, Pirates of the Caribbean: The Curse of the Black Pearl
 2004 King Arthur
 2005 The Jacket, Pride and Prejudice 
2015 Jack Ryan: Shadow Recruit

Cathetan sikil 

Aktris Hollywood
Lair 1985
Aktris Inggris
Oprah Winfrey kang jeneng asline Oprah Gail Winfrey minangka tokoh kang kawéntar ing Amérikah Sarékat. Dhèwèké iku présénter, prodhuser lan aktris.. Oprah lair ing Kosciusko Mississippi tanggal (). Dhèwèké duwé acara kang kawéntar banget judhulé Oprah Winfrey Show. Dhèwèké tau dadi kurban kekerasan séksual déning kulawarga lan kanca-kancané ibuné, Vernita. Terus dhèwèké pindhah ing Nashville, urip karo bapake, Vernon. Vernon iku tukang cukur rambut lan duwé bisnis. Oprah lumebu ing Tennessee State University ing taun 1971 lan wiwit kerja ing radio lan tv ing Nashville.
Oprah pindhah ing Baltimore ing taun 1976. Dhèwèké mandhu acara tv People Are Talking, acara iki dadi kondhang, Oprah tetep nggawa acara iki nganti 8 taun. Sawisé iku, dhèwèké kerja ing stasiun TV Chicago lan nggawa acara A.M. Chicago. Dhèwèké tau main ing filem The Color Purple ing taun 1985, filem iku gawéyané Steven Spielberg lan Oprah dinominasikna ing Acadey Award dadi aktris pendhukung terbaik.
Ing taun 1986, Oprah ngluncurna program TV Oprah Winfrey Show lan olih kepemilikan program ABC. Dhèwèké ngendhalikna perusahaan prodhuksi, Harpo Production. Ing taun 1989, Oprah lan Hapro Production gawé serial TV The Woen of Brewster Place.

Cathetan suku 

Hollywood
Présènter
Lair 1954
Inuyasha iku kalebu salah siji paraga kartun ing donya hiburan. Biasane

sujarah

kelahiran

karakteristik

cathetan suku 

Anime Jepang
Ager-ager iku  panganan sing digawé saka rumput laut utawa alga. Ing Jepang ager-ager diarani kanten lan ing Tatar Sundha minangka lengkong. Ager-ager dièkspor saka Melaka wiwit taun 1871.

Cathetan suku

Panganan
Sikat iku kalebu salah siji piranti kanggo reresik. Sikat iku kalebu piranti kang tansah wigati banget kanggo janma manungsa, linuwih kanggo ngresiki sembarang kang perlu diresiki. Jinis Sikat iku ana telu, kaya ta:
 Sikat Untu
 Sikat Kumbahan
 Sikat Tekel

Sajarah 
Sikat untu iku kalebu piranti kang wigati banget kanggo jaga keséhatan, mligine keséhatan gronggongan cangkem . temtune sikat untu terus ngalami perkembangan désain ing saben jamane .

Cathetan suku 

Piranti
'Umar bin Khattab utawa asring diringkes dadi Umar Al-Khattab yaiku salah sawijining Khulafaur Rasyidin ingkang mimpin kekhalifahane Islam sakwuse Muhammad  séda. Umar dadi khalifah kang kapindho sakwuse Abu Bakar Shidiq. Umar banget prabawané ing Bangsa Arab amarga sipat teges, kendel, lan kateguhan awaké. Umar minangka pendhukung setyané dakwah Rasulullah.

Kulawarga 
Khalifah Umar saka bani Adi, salah sawijining pérangan suku Kurès. Jeneng jangkepé Umar Bin Khatab Bin Nafiel bin abdul Uzza. Jeneng bapaké yaiku Khaththab bin Nufail Al Shimh Al Quraisyi lan ibuné Hantamah binti Hasyim. Dhèwèké lair ing Makkah taun 581 Masèhi.

Deleng uga 
 Yerusalem
 Tanggalan Hijriyah
 Peperangan Yarmuk
 Peperangan Qadisiyyah
 Kamaharajan Romawi
 Muslim bin Uqbah

Rujukan 
 Hayatu Muhammad, Muhammad Husain Haikal 
 Kelengkapan Tarikh Muhammad, KH Munawar Chalil
 Donner, Fred, The Early Islamic Conquests, Princeton University Press, 1981
 Guillaume, A., The Life of Muhammad, Oxford University Press, 1955
 Madelung, Wilferd, The Succession to Muhammad, Cambridge University Press, 1997
 "G.LeviDellaVida and M.Bonner "Umar" in Encyclopedia of Islam CD-ROM Edition v. 1.0, Koninklijke Brill NV, Leiden, The Netherlands 1999"
 Previte-Orton, C. W (1971). The Shorter Cambridge Medieval History. Cambridge: Cambridge University Press.

Pranala njaba 
 Excerpt from The History of the Khalifahs by Jalal ad-Din as-Suyuti
 Sirah of Amirul Muminin Umar Bin Khattab (r.a.a.)  by Shaykh Sayyed Muhammad bin Yahya Al-Husayni Al-Ninowy.

Cathetan suku 

Lair 581
Pati 644
Khulafaur Rasyidin
Tokoh kang diprejaya
100 Tokoh miturut Michael H. Hart
Tokoh Al-Qur'an
Chester Alan Arthur () yaiku wong pulitikus Amérika kang dadi Présidhèn Amérika Sarékat kang ka-21, yaiku wiwit taun 1881 nganti tekan taun 1885. Sadurungé dadi Présidhèn Amérika Sarékat, dhèwèké dadi Wakil Présidhèn ing ngisoré Présidhèn James Garfield. Dhèwèké diangkat dadi présidhèn tanggal 19 September 1881, nalika James Garfield mati dina iku, amarga ditémbak. Dhèwèké uga dadi anggota Parté Républik.

Chester Arthur lair tanggal 5 Oktober 1830. Sadurungé dadi Présidhèn, dhèwèké tau dadi guru, pengacara kang suksès, panegak Parté Républik ing New York, mbentuk bala rakyat ing nagara New York (ing awal mulané Perang Sadulur Amérika), Kepala Pérangan Piranti (pengurus piranti bala kanggo médhan peperangan), lan Kepala Jawatan Béa Cukai ing New York (ngurusi panarikan telu-perpapaté saka kabèh dhuwit cuké ing New York kang ditampa déning Pamaréntah Federal) lan dadi wakil présidhèn ing ngisoré Présidhèn James Garfield.

Mangsa dadi présidhènan 
Sadurungé dadi Présidhèn Chester Arthur bener-bener nglakokaké pulitik, nanging dadi Présidhèn, dhèwèké ora nganggo pulitik, lan dhèwèké uga ngorbanaké kauntungan pulitik kanggo nglakokaké tugasé. Masalah iki kang njalari rugi kang gedhé ing parténé, yaiku Parté Républik.

Cathetan sikil 

Wakil Présidhèn Amérika Sarékat
Présidhèn Amérika Sarékat
Lair 1829
Saint-Denis, utawa jeneng ora resminé Saint-Denis de la Réunion, minangka kutha krajan administratif saka pulo Réunion, yaiku sawijining tèritori lan départemèn jaban rangkah nagara Prancis ing Samodra Hindia.

Saint-Denis iku kang ndunungi paling padhet ing pulo iki, yaiku 996 jiwa/km² miturut cacah taun 1999. Kutha iki diadegaké taun 1669 déning Étienne Régnault, lan minangka kutha krajan pulo Réunion saka taun 1738.

Deleng uga 
 Réunion
 Afrika Kulon

Pranala njaba 

 Situs resmi

Kutha krajan
Kutha ing Réunion
Prancis
Kutha ing Prancis
Mahavir (Sansekerta महावीर, Kannada ಮಹಾವೀರ lan Tamil அருகன்("Arugan") ingkang gadhah teges "Pahlawan Besar" utawi Vardhamana, gesang ing jaman (599 – 527 SM). Lair ing India sisih wétan, ing laladan ingkang sami kaliyan lairipun Buda Gotama, nanging bènten jaman utawi generasinipun. Mahavira inggih punika asma ingkang sampun limrah dipun-ginakaken kaum Jain tumrap Vardhamana, tiyang ingkang dados tukoh utama panyebar agama kaum Jain. Ing yuswa tigang dasa taun, panjenenganipun nilar kadonyan (nilar garwa lan putrinipun) saperlu mados margi ingkang lurus lan kepuasan spiritiul.

Verdhamana dados pendheta aliran dhisiplin Parsyanatha, aliran punika kalebet aliran ingkang alit nanging gadhah paugeran-paugeran ingkang banget kedah dipunlaksanakaken déning tiyang ingkang nyepeng aliran punika. Sadangunipun kalih welas taun, panjenenganipun tapa brata utawi meditasi. Asring pasa, boten gadhah bandha donya menapa-menapa.
Nalika yuswanipun sekawan dasa kalih taun. Mahavira gadhah pamanggih manawi panjenenganipun sampun pikantuk “kecerahan spiritual”. Panjenenganipun lajeng ngajar lan khotbah bab spiritual. Nalika panjenengan tilar donya taun 527 SM, panjenenganipun sampun pikantuk kathah pangikut.

Sejatosipun dhoktrin Mahavira ameh sami kaliyan ajaran Buda lan Hindhu. Kaum Jain percados manawi manungsa séda, jiwanipun boten ndhèrèk séda nanging reinkarnasi dhateng badan ingkang sanès (sanès badanipun manungsa). Doktrin punika inggih punika salah satunggalipun lelandhesanipun kaum Jain. Jainisme percados wontenipun karma, dontrin bab etika konsekuensi saking sadaya “tingkah laku” badhé dipunwales ing mangkenipun. Supados sadaya dosa saged ical punika kedah dipunsucikaken kanthi nilar kasenengan donya. Mligi kanggé pendheta-pendheta kaum Jain kedah nengenaken gesang prasaja. Aspek agama Jain ingkang paling awrat inggih punika dhoktrin ahimsa utawi boten mawi kacongrahan. Jain gadhah gegebengan inggih punika boten kepareng gadhah sipat awon dhumateng kéwan lan manungsa. Amargi punika, kaum Jain dados “vegetarian” utawi namung dhahar ron utawi wit-witan kemawon.

Cathetan suku

Pranala njawi 
 http://www.cs.colostate.edu/~malaiya/mahavira.html
 Mahabir
 Shri Mahavir Swami Jain temple in Osiya

Artikel mawa basa krama
100 Tokoh miturut Michael H. Hart
Tokoh India
Tokoh agama
Justinianus I (;
; 483 –
13 utawi 14 November 565), limrahipun dipunmangertosi kanthi asma Justinianus yang Agung, inggih punika Kaisar Romawi Wétan (Bizantium) ingkang nguwasani Bizantium saking taun 527 ngantos 565. Justianus I taksih keponakaanipun Justinus I, tiyang tani saking Thracian ingkang buta huruf, nanging saged minggah drajatipun amargi karier militèr ingkang saé saéngga saged dados panguwasa kamaharajan Romawi Wétan. Taun 527, Justin I ingkang boten patutan lajeng ngangkat Justianus minangka pembantu kaisar. Wonten ing pungasanipun taun 527, Justin I tilar donya lan Justianus I dipunangkat dados kaisar.

Wonten ing wekdal kekuwasaanipun, Justianus I tansah hambudidaya amrih kajayaanipun kamaharajan lan saged nelukaken malih sisih kilèn Kamaharajan Romawi. Panjenenganipun dados salah satunggalipun “tokoh wigati” wonten ing abad kuna. Nalika panjenenganipun wiwit dados panguwasa ing Bizantium, dipunwiwiti kanthi “renovation imperii” (restorasi kamaharajan) ingkang ambisius. Amargi raos ambisius punika, Justianus I misuwur kanthi sesebatan "Romawi Terakhir" wonten ing historiografi modhèren.

Ambisi punika dipunwujudaken kanthi pemulihan sepalih wewengkom Kamaharajan Romawi Kilen, kalebet kutha Roma. Sanèsipun punika, wonten ing wekdal kekuwasaanipun Justianus I, wonten panyeratan hokum Romawi Corpus Juris Civilis ingkang taksih dipun-ginakaken minangka lelandhesan tumrapipun masarakat ing nagari modhèren. Wonten ing wekdal kakuwasaanipun Justianus I, Bizantium saged dados nagara ingkang ngrembaka, lan program-programipun saged mlampah kanthi saé, kados yasa malih Hagia Sophia ingkang dados pusatipun Ortodoks Wétan.
Justianus I dipunanggep minangka santo déning tiyang-tiyang ingkang agamanipun Ortodoks Wétan. Panjenenganipun ugi misuwur ing Gréja Lutheran.

Cathetan suku

Pranala njawi 

 Buildings karyanipun Procopius wonten ing Basa Inggris.
 The Roman Law Library déning Professor Yves Lassard lan Alexandr Koptev
 Ceramah ngenani 12 penguwasa Bizantium, kalebu Justinianus  - déning Lars Brownworth
 De Imperatoribus Romanis. Ensiklopedia Kaisar Romawi Daring
 Rekonstruksi tiang Justinianus ing Konstantinopel

Cathetan suku 

Lair 482
Pati 565
Artikel mawa basa krama
Kaisar Romawi Wétan
Dinasti Justinianus
Santo lan Santa
100 Tokoh miturut Michael H. Hart
Elizabeth I (miyos ing Greenwich, Inggris 7 September 1533 – tilar donya ing Richmond, Inggris, 24 Maret 1603 nalika yuswanipun 69 taun) inggih punika ratu Inggris lan Irlandia wiwit 17 November 1558 ngantos dumugi panjenenganipun tilar donya. Panjenenganipun asring pikantuk sesebatan Virgin Queen (amargi dèrèng naté palakrami), sesebatan ingkang sanès inggih punika Gloriana, Good Queen Bess, lan Faere Queene.

Elizabeth I inggih punika panguwaos monarki kaping nem lan ingkang pungkasan saking dinasti Tudor. Ingkang ibu, Anne Boleyn tilar donya amargi dipunukum pejah amargi dipunpitenah sampun khianat dhateng raja.

Ing taun 1558 sadhèrèk tirinipun, Mary ingkang agamanipun Katulik Roma ngukum Elizabeth I kanthi dipunlebetaken dhateng pakunjaran amargi Elizabeth I dipunpitados ndhèrèk pambrontakan Protèstan.

Ngantos dumugi sapunika, wonten ing sajarah Inggris, Ratu Elizabeth I sampun limrah dipunmangertosi dados ratu ingkang misuwur. Sekawan dasa gangsal taun, panjenenganipun dados tetunggulipun Inggris. Wekdal punika Inggris dados nagari ingkang makmur, gemar ripah loh jinawi, ékonomi majeng, kasusastran majeng, lan Inggris dados panguwaos samodra ingkang nomer satunggal ing jagad punika.
Mataun-taun Elizabeth tansah mbudidaya yasa Angkatan Laut Inggris. Ing wekdal punika Raja Phillip II saking Spanyol nyobi yasa Angkatan Laut Spanyol supados saged nyaingi Angkatan Laut Inggris. Taun 1588, Angkatan Laut Inggris kaliyan Angkatan Laut Spanyol perang. Wonten ing perang punika, Inggris saged ngalahaken Spanyol.

Sawetawis panyerat karya sastra ingkang misuwur saking Inggris, kalebet William Shakespeare, gesang ing jamanipun Ratu Elizabeth I.

Cathetan suku

Pranala njawi 
 Buehler, Edward. (2004). "Tudor and Elizabethan Portraits".
 Cody, Marilee. (2004). "Portraits of Queen Elizabeth I".
 Stevens, Garry. (2004). "Bloody Mary: Further Intrigue in the Tudor Court". 

100 Tokoh miturut Michael H. Hart
Artikel mawa basa krama
Sajarah Britania Raya
Raja Britania Raya
John Dalton (1766-1844) inggih punika ilmuwan saking Inggris ingkang ing abad kaping-19 nyobi nepangaken hipotesa atom wonten ing jagad ngèlmu kawruh. Kanthi pamikiranipun John Dalton saged damel èlmu kimia saya majeng. Panjenenganipun gadhah gagasan bab “téyori kuantitatif” ingkang saged dipun-ginakaken ing percobaan kimia. Dalton gadhah pamanggih bab konsèp atom, molekul, elemen, lan campuran kimia. Panjenenganipun ugi gadhah pamanggih saben kalih atom saking golongan ingkang meh sami inggih punika sami sadaya kualitasipun, kalebet “masa” (kuantitas material wonten ing piranti ingkang dipunukur saking daya tahan owah-owahan obah). Dalton nglebetaken satunggal dhaftar ingkang nyerat berat relatif saking pinten jinis atom ingkang bènten.

5 Téyori Atom Dalton 
 Unsur-unsur kapérang saking partikel-partikel ingkang alit sanget lan boten saged dipunperang malih ingkang dipunsebat atom. Wonten ing reaksi kimia, boten saged dipundamel utawi dipunowahi dados unsur ingkang sanès.
 Sedaya atom wonten ing unsur ingkang satunggal jinis inggih punika sami, amargi punika gadhah sipat ingkang meh sami, kados massa lan ukuran.
 Atom saking unsur-unsur ingkang bènten jinisipun gadhah sipat ingkang bènten ugi.
 Senyawa saged dipunwujudaken nalika langkung saking satunggal jinis unsur ingkang dipundadosaken satunggal (digabungkan).
 Atom-atom saking 2 unsur utawi langkung saking 2, saged dipunreaksi wonten ing perbandingan-perbandingan ingkang bènten kanggé ngasilaken langkung saking 1 jinis senyawa.

Cathetan suku

Pranala njawi 
 Biografi John Dalton
 John Dalton

Lair 1766
Pati 1844
Artikel mawa basa krama
Kimiawan Inggris
Fisikawan Inggris
Dr. Gregory Pincus (lair 9 April 1903, séda 22 Agustus 1967) inggih punika ahli biologi saking Amérikah Sarékat ingkang wiwit damel pil kontrasepsi. Pil punika gadhah fungsi ingkang awrat minangka panyegah mbobot tumraping tiyang èstri. Tiyang ingkang mbiyantu kerjanipun Pincus saéngga saged damel pil kontrasepsi inggih punika Margaret Sanger, Dr. Min-Chueh Chang, lan Dr. John Rock. Biolog saking Amérika punika gadhah peran ingkang awrat awit sampun nemokaken pil kontrasepsi. Awit pil punika gadhah manfaat ngendalikaken perkembangan penduduk donya ingkang saya dangu saya kathah.

Lair lan Sekolahipun 
Gregory Goodwin Pincus lair ing Woodbine, New Jersey saking kulawarga ingkang nganut agami Yahudi. Panjenenganipun lulus kuliah ing Universitas Cornell ing taun 1924. Pincus nglajengaken kuliah ing Universitas Harvard, lan pikantuk gelar dhoktor. Taun 1927 ngantos 1930, panjenenganipun dhateng Universitas Cambridge ing Inggris. Pincus sampun naté ndhèrèk panaliten ing pinten-pinten lembaga, kalebet ing Harvard lan Cambridge. Pincus ugi dados mahaguru ing Clark. Taun 1944, panjenenganipun mbiyantu Worcester Foundation kanggé panaliten biologi, lan ugi naté dados pimpinan laboratorium. Panjenenganipun sampun nyerat langkung saking 250 kertas kerja ilmiah lan buku The Eggs of Mammals, buku Conquest of Fertility, taun 1965.

Tilar Donya 
Panjenenenganipun tilar donya ing taun 1967 nalika yuswanipun 64 tau ing Boston.

Cathetan suku

Pranala njawi 
 The  composition nowadays and the real discoverer 

100 Tokoh miturut Michael H. Hart
Artikel mawa basa krama
Lair 1903
Hasan al-Banna (; full name: Al-Hasan ibn Abi-l-Hasan al-Basri) iku tokoh agama, ulama, lan pimpinan obahan Islam Ikhwanul Muslimin. Awit cilik wis akrab karo pendidikan Islam, pengajian Alqur’an, hadist lan ngèlmu fiqih sarta merguru marang wong tuwané. Kacerdasan otake kabukten ing umur 14 taun dhèwèké saguh ngapalake Qur'an.
Hasan al-Banna lair ing dhusun Mahmudiyah kawasan Buhairah, Mesir taun 1906, putrane ulama gedhé ing Mesir.

Pendhidhikan 
Prestasine Hasan Al-Banna ora mung ing ngèlmu agama, nanging uga ing pendhidhikan formal. Ing pendhidhikan menengah, dhèwèké lulus kanthi predikat paling apik ing sekolahé lan lulusan paling apik nomer 5 ing Mesir. Umur 16 taun dhèwèké kuliah ing Universitas Darul Ulum Mesir lan lulus nalika umur 21 taun. Sak tamate kuliah, dhèwèké makarya ing donya pendhidhikan minangka tenaga pengajar ing perguruan Isma’iliyah.

Cathatan suku 

Lair 1906
Hasan al-Bashri jeneng jangkepé ya iku Sa’id Al- Hasan bin Yasar. Dhèwèké kalebu siji ulama kang kesohor ing kalangan tabi'in.

Lair 
Hasan al-Bashri lair ing Madinah taun 21 H (632H). Dhèwèké lair rong wengi sadurungé khalifah Umar bin Khaththab séda.

Kulawarga 
Jeneng bapaké ya iku Yasar, batur tukon uga kalebu wong kang paling diurmati lan ditresnani déning Zaid bin Tsabit, juru tulisé Rasulullah. Jeneng ibuné ya iku Khairah, uga batur tukon lan kalebu wong kang ditresnani Ummu Salamah, garwané Rasulullah.

Sajarah 
Hasan al-Bashri dikabaraké ketemu karo 70 sakabat kang nyeksèni perang Badar lan 300 sahabat liyané. Dhèwèké uga sing awalé nyedhiakaké wektu kanggo ngomongaké èlmu-èlmu kebatinan, kemurniané akhlak, lan usaha nyucèkaké jiwa ing Masjid Bashrah. Piwulang-piwulangé kalebu karohanèn mesthi didhasaraké nganggo sunah Nabi. Sahabat Nabi sing isih urip wektu iku uga ngakoni kagedhéné. Ing siji dina, siji wong teka marang Anas bin Malik, sahabat Nabi sing utama kanggo nakokaké bab agama, Anas mréntah wong iku nemoni Hasan. Abu Qatadah ngendika ngenani kaluwihan Hasan liyané, “Mergurua marang syeh iki. Aku wis nyeksèni dhéwé (kaistimewaanné). Ora ana siji tabi’in kang kaya sahabat Nabi saliyané dhèwèké".

Seda 
Hasan Al-Bashri seda ing dina Kemis, sasi Rejeb 110 H, ing kutha Bashrah. Dene Muhammad bin Sirin seda 100 dina sapungkure.

Rujukan 

Tokoh Islam
Trans Studio Bandung ya iku taman kanggo dolanan ing ruwangan kang gedhé. Trans Studio Bandung iku duwéké Trans Crop. Trans Studio Bandung ya iku panggonan kanggo dolanan kang manggon ing jero ruangan, panggonan iki dibangun sawisé Trans Studio Makassar kang dibangun nalika taun 2009. Déné Trans Studio kang manggon ing Makassar saiki wis dadi panggonan kang misuwur. Wahana kang ana ing kono cacahé akèh lan jenengé jumbuh karo program-program kang ditayangaké Trans TV utawa Trans7.

Panggonan lan Wahana Permainan ing Trans Studio Bandung 
Dolanan kang ana ing Trans Studio Bandung ya iku:
Studio Central
 Trans City Theater
 Yamaha Racing Coaster
 Giant Swing
 4D Simulator
 Vertigo
 Transcar Racing
 Bolang Adventure
 Trans Broadcast Museum
 Trans Science Center
 Trans Movie Magic

The Lost City
 Jelajah
 Kong Climb
 Sky Pirates
 Amphitheater
 Black Heart's Pirate Ship

Magic Corner
 Negeri Raksasa
 Dragon Raiders
 Pulau Liliput
 Dunia Lain
 Special Effect Action

Grand Opening 
Grand Opening Trans Studio Bandung dianakaké nalika tanggal 17 Juni 2011. Acara iki disiyaraké langsung karo Trans TV, Trans 7 lan TV3. Panggonan iki dibukak kanggo umum nalika tanggal 18 Juni 2011. Grand Opening iki ditekani artis-artis papan atas kaya ta Vidi Aldiano, Smash, 7 Icon, Slank, Vierra, lan Artis Opera Van Java, lan para talent saka Indonesia Mencari Bakat. Nalika pembukaan acara iki dibukak kanthi jogèd saka Fay Nabila, Brandon,lan Rumingkang.

Rega Tiket 
Regané tikét kanggo lumebu ing Trans Studio Bandung ya iku:
 Senen nganti Jumat: Rp. 150.000,-(Satus séket éwu rupiah)
 Setu-Minggu / Dina Libur: Rp. 200.000,-(Rong atus éwu rupiah)
Tikét iki bisa dianggo ing kabéh wahana lan ora diwatesi.

Tiket lumebu Trans Studio nggunakaké kertu Mega Cash, regané kertu ya iku Rp. 10.000,-.
Kertu Mega Cash bisa minangka kabéh transaksi ing kabéh outlet ing Trans Studio Theme Park.
Trans Studio Bandung manggon ing Jalan Jenderal Gatot Subroto no. 289.

Cathetan suku

Pranala njaba 

Trans Studio
Kutha Bandung
Gunung Gedhé (basa Sundha: Gunung Gedé), iku kalebu gunung kang ana ing Pulo Jawa, Indonésia. Gunung Gedhé dunungé ana ing laladan Taman Nasional Gede Pangrango, kang kalebu salah sijiné saka lima taman nasional kang pisanan dibiwara ing Indonésia ing taun 1980. Gunung iki ana ing tlatah telu kabupatèn, yaiku Kabupatèn Bogor, Cianjur lan Sukabumi, dhuwuré gunung iki yaiku 1.000-3.000 m. dpl, lan ana ing lintang 106°51'-107°02' BT lan 64°1'-65°1 LS. Suhu rata-rata ing pucuk gunung Gede 18 °C lan yèn ing wayah bengi suhu pucuk kira-kira 5 °C, curah udan rata-rata 3.600 mm/taun. Gerbang kang utama mara ing gunung iki yaiku saka Cibodas lan Cipanas.

Objek Panaliten 
Gunung Gedhé kalebu gunung kang kas lan unik, amarga iku, Gunung Gedhé didadèkaké salah sijiné laboratorium alam kang agawé para paneliti seneng karo Gunung Gedhé.

Ana ing taun 1819, C.G.C. Reinwardt wong kang kaping pisan bisa mendaki Gunung Gedhé, sateruse disusul déning F.W. Junghuhn (1839-1861), J.E. Teijsmann (1839), A.R. Wallace (1861), S.H. Koorders (1890), M. Treub (1891), W.M. Docters van Leeuwen (1911); lan C.G.G.J. van Steenis (1920-1952) wis gawé warna-warna wit-witan kanggo dhasar nyusun buku The Mountain Flora of Java kang diterbitake taun 1972.

Gunung Gedhé uga duwé warna-warna ékosistem yaiku formasi-formasi alas submontana, montana, subalpin; sarta ékosistem tlaga, rawa, lan savana.

Obyèk Wisata 
Gudung Gedhé utawa Taman Nasional Gede Pangrango uga kalebu objek wisata alam kang éndah lan akèh dikunjungi déning wisatawan domestik lan internasional..Kaya ta:
 Tlaga Biru
 Gerojogan Cibeureum
 Banyu Panas
 Kandhang Batu lan Kandhang Warak
 Pucuk lan Kawah Gunung Gedhé. Ana ing pucuk gunung iki kita bisa deleng Panorama kang wujud sesawangan srengéngé sanres/sanset, kutha Cianjur-Sukabumi-Bogor, atraksi géologi kang apik lan bisa deleng wit-witan kas sakiteré kawah. Ing pucuk iki ana telu kawah kang isih aktif yaiku kawah Lanang, Kawah Ratu lan Kawah Wadon.
 Alun-alun Suryakencana

Cathetan sikil 

Gunung ing Jawa Kulon
Gunung
[[Gambar:Trans Studio Makassar live show on the stree ing njero ruangan kang gedhéné nomer loro sawisé Trans Studio Bandung. Ing sandhuwuré lemah kang ambané 2.7 Hektar, Trans Studio Theme Park nyediakaké 21 wahana kanggo dolanan lan warna-warna hiburan kang ana ing 4 kawasan kanthi tema kan béda. Nalika lumebu ing studio iki wong-wong bisa ngrasaké piyé rasané dadi bintang ing ngarep kodhak lan dadi wong-wong kang kerja ing mburi layar tivi nalika program favorit Trans TV lan Trans7, kaya ta Dunia Lain, Jelajah, X-travaganza.
Trans Studio Makassar manggon ing Jalan Metro Tanjung Bunga, Sulawesi Selatan.
Wahana hiburan sing ngentèkaké béya investasi gedhéné telung trilyun rupiah iki manggon ing lemah sing jembaré 2,4 hèktar, duwèké kulawarga tilas Wakil Présidhèn Indonésia Muhammad Yusuf Kalla.

Pangonan lan Wahana Dolanan ing Trans Studio Makassar 
Dolanan kang ana ing Trans Studio Makassar ya iku:
 Magic Corner: Dunia Lain, Magic Thunder Coaster, Dragon's Tower, Putar Petir
 Kids Studio: Ayun Ombak, Kids Studio, Karosèl, Angin Beliung, Kano Kali, Mini Boom Boom Car, Balloon House
 The Lost City: Safari Track, Jelajah, Si Bolang, Rimba Express, Sepeda Terbang
 Studio Central: Bioskop 4D, Hollywood Bumper Car, Grand Esia Studio View, Studio Tour, Trans City Theater

Ing Trans Studio Theme Park ana tenant-tenant panganan lan ombénan kaya ta:
 The Coffee Bean & Tea Leaf
 Baskin-Robbin
 Studio Bento
 Studio Mi
 Studio Fried Chicken
 Snack and Sweet

Tiket lan Studio Pass

Tiket Lumebu 
Regané tikét kanggo lumebu ing Trans Studio Theme Park ya iku:

Studio Pass 
Kertu Prepaid Studio Pass ya iku Kertu Prepaid kang mirunggan digawé Bank Mega. Kartu iki digunakaké ing Theme Park Trans Studio Makassar.

Kertu Prepaid Studio Pass iki kudu diisi nganggo nominal sadurungé dianggo transaksi. Kabéh transaksi ing Area Theme Park Trans Studio Makassar nggunakaké kertu iki kanggo mbayar.
Saliyané kanggo ing Theme Park Trans Studio Makassar, Kertu prepaid iki uga bisa digunakaké ing merchant-merchant liyané kanthi kerjasama karo Bank Mega.

Cathetan suku

Pranala njaba 
 Situs wèb resmi

Trans Studio